আইফা ২০২৫: ‘লাপাতা লেডিস’-এর জন্য সেরা অভিনেত্রীর পুরস্কার পেলেন নিতাংশী গোয়েল

ওয়েব ডেস্ক: মর্যাদাপূর্ণ ‘আইফা’ ২০২৫ পুরস্কার(IIFA Awards) জিতে নিলেন ‘লাপাতা লেডিস'(Laapataa Ladies) ছবির অভিনেত্রী নীতাংশী গোয়েল(Nitanshi Goel)। কিরণ রাও(Kiran Rao) পরিচালিত এই ছবিটি চলতি বছরে ‘অস্কার’-এ মনোনয়ন(Oscar Nomination)। এবছর ‘আইফা'(ইন্টারন্যাশনাল ইন্ডিয়ান ফিল্ম অ্যাকাডেমি)তে নীতাংশী সেরা অভিনেত্রীর পুরস্কার জিতে নিলেন(Best Actrees award)। পুরস্কার হাতে নিয়ে তিনি যথেষ্ট আবেগ ঘন বক্তৃতা দিয়েছেন। বলিউড অভিনেতা বোমান ইরানি(Boman Irani) এবং ববি দেওয়াল(Boby Deol) তাকে পুরস্কার প্রদান করেন। নীতাংশি একটি আকর্ষণীয় রুবি-লাল গাউন পরে মঞ্চে উপস্থিত হয়েছিলেন। তার আবেগঘন বক্তৃতা(Emotional Speech) দর্শকদের নাড়া লাগিয়ে দিয়েছিল। পুরস্কার হাতে নিয়ে অভিনেত্রী আবেগে কেঁদে ফেলেন।একইসঙ্গে সেরা চলচ্চিত্র নির্বাচিত হয়েছে ‘লাপাতা লেডিস’। রাজস্থানের জয়পুরে বসে ‘আইফা ২০২৫’ রজতজয়ন্তী আসর। ‘লাপাতা লেডিস’ শ্রেষ্ঠ অভিনেত্রী সহ দশটি পুরস্কার যেটা নিয়েছে। এগুলির মধ্যে অন্যতম শ্রেষ্ঠ ছবি,সেরা পরিচালনা এবং নীতাংশি গোয়েলের শ্রেষ্ঠ অভিনেত্রী হিসেবে নির্বাচন।

আরও পড়ুন:মাঠে বিরুষ্কার আনন্দঘন মুহূর্ত; রাহুলের প্রশংসায় সুনীল শেট্টি

পরে সাংবাদিকদের তিনি বলেন, ‘আমি এটা আশা করিনি। আমি ভেবেছিলাম ‘লাপাতা লেডিস’ বড় জয় পাবে; কিন্তু আমি নিজেই জয়ী হবো তা কখনো ভাবিনি। অন্যান্য মনোনীতদের আমি একজন বিশাল ভক্ত। আমি সত্যিই অভিভূত। আমি চোখের জল ধরে রাখতে পারছি না কারণ এই পুরস্কার জেতা প্রতিটি অভিনেতার কাছে একটা স্বপ্ন। আমার জন্য এটি বাস্তবে পরিণত হয়েছে সেই জন্য সবার কাছে কৃতজ্ঞ।
নিতাংশীও কৃতজ্ঞতা প্রকাশ করে বলেন, “আমি এটি আমার মাকে, ফুলকে যারা ভালোবাসে তাদের সকলকে, যারা আমাকে গ্রহণ করেছে – নিতাংশী এবং ফুলকে উৎসর্গ করছি। কিরণ ম্যাডাম, আমির স্যার এবং লাপাতা লেডিসের পুরো টিমকে বিশেষ ধন্যবাদ। এবং অবশ্যই, এটি ঘটানোর জন্য বিশ্বজগতকে।”